Régis Pasquier

Régis Pasquier (gebore op 12 Oktober 1945) is 'n Franse violis wat afkomstig is uit 'n familie van musici. Sy vader; Pierre Pasquier (1902-1986), 'n altviolis, en sy ooms Jean (1903), 'n violis, en Étienne Pasquier (1905–1997), 'n tjellis; het 'n stryktrio genaamd le Trio Pasquier gestig. Bruno Pasquier, sy broer, is 'n altviolis.

Biografie 
Pasquier is in Fontainebleau gebore en was 'n student van Zino Francescatti, saam met wie hy later die Concerto vir Twee Viole deur J.S. Bach opgeneem het. In 1958 het hy die Eerste Prys in viool en kamermusiek by die Conservatoire de Paris gewen. Hy was vanaf 1977 tot 1986 die prinsipiële violis van die Orchestre National de France. In 1985 was hy aangestel as professor van viool en kamermusiek by die Conservatoire de Paris, waar hy tot 2011 sou klas gee. In 1988 het hy die Charles Cros-prys verower, en in 1991 die titel van "Solis van die jaar" tydens die Victoires de la Musique. Hy is 'n virtuoos wat dikwels in sy tuisdorpie van Montréal in Boergondië speel.

Diskografie 
 Karnaval van die Diere deur Camille Saint-Saëns (1978)
 24 Caprices deur Niccolò Paganini (1991).
 Volledige Concertos vir viool deur Mozart (1994).
 Vioolconcerto deur Jean Sibelius (1995).
 Sonates vir viool en klavier deur Beethoven met Jean-Claude Pennetier (1997).
 Sekstet No. 1 in B-moll majeur Op.18 deur Johannes Brahms met Raphaël Oleg (viool), Bruno Pasquier (altviool), Jean Dupouy (altviool), Roland Pidoux (tjello) en Étienne Péclard (tjello), Harmonia mundi 1982
 Kamermusiek deur Maurice Ravel (2004).
 Trios élégiaques 1 & 2 deur Sergei Rachmaninoff met die Pennetier-Pasquier-Pidoux Trio (2008)
 Concerto deur Beethoven (2002) - Saphir Produksies
 Concerto deur Tsjaikofski (2003) - Saphir Produksies.

Verwysings

Eksterne skakels 
 Biografie op France Musique
 Régis Pasquier op Discogs
 Régis Pasquier op Info concert.com
 Régis Pasquier - Tzigane Rhapsodie de Ravel op YouTube

Geboortes in 1945
Lewende mense
Franse violiste